Hawaiifinkar

Hawaiifinkar, tidlegare draktfuglar, er ei gruppe små sporvefuglar endemiske for Hawaii. Dei fleste autoritetar reknar gruppa som ein underfamilie, Drepanidinae, av Fringillidae, finkefamilien. Andre kategoriserer framleis denne gruppa som ein sjølvstendig familie Drepanididae.Clements, J. 2007. The Clements Checklist of the Birds of the World. 6th ed. ISBN 978-0-7136-8695-1

 Skildring 
Hawaiifinkar er mellom 10 og 20 centimeter lange og har vengespenn på 15 til 30 cm. Nebbet er meir eller mindre bøygd nedover. Artane er vanlegvis delte inn i to grupper: nektaretarar og frøetarar.

 Nektaretarar 
Fjørdrakta av nektaretarar er vanlegvis farga svart og raud, fjører i halen og bakvengen er svarte og resten av fjørdrakta er raud. Nebba er lange og nokre gonger svært sterkt bøygd. Slekta med det lengste nebbet var den no utdøydde Akialoa, der nebba var rundt halve kroppslengda. Tungene hos nektaretarar er røyrforma for å suge nektar frå blomar.

 Frøetarar 
Frøetarar har kortare og mindre bøygd nebb. Fjørdrakta er stort sett grøn, gul eller gråaktig, sjeldan mørk i farga. Utsjånaden deira kan likne finkar som til dømes grønfink.

 Forplanting 
Nektaretarar skil seg lite frå frøetarar i hekkevanar. Pardanning kan skje allereie i oktober, sjølv om spel og hekking kan skje mellom desember og juli. Etter paring legg hoa 2-3 kvite eller blå egg med raudbrune flekker, oftast i tre, men nokre gonger i høgt gras. Egga blir klekt etter ei rugetid på 3-4 veker, og ungane blir mata av begge foreldra. Hos dei fleste artane blir fuglane kjønnsmodne etter eitt år.

 Mat 
Nektaretarar har hovudsakleg diett basert på nektar, men òg av insekt, edderkoppar og larver som dei tar ut under bork med dei lange nebba. Frøetarar har diett som i hovudsak er avgrensa til frø av gras og tre.

 Anna 
Dei mange variantane av nebb i denne gruppa, frå kraftige finkeliknande nebb, til spinkle nedbøygde nebb for søking i blomar har oppstått gjennom adaptiv stråling, der ein tidleg finkeart har utvikla seg til å fylle eit stort spekter av økologiske nisjar. Rundt 20 artar av hawaiifinkar har vorte utrydda i den siste tida, og mange fleire i perioden etter at polynesiarar kom og introduserte dei første rotter, høner, griser, hundar, og starta med jakt og landbruk.

 Slekter og artar 
Nolevande artar av hawaiifinkar i rekkjefølgje etter EBird/Clements Checklist v2017 med norske namn etter Norske navn på verdens fugler:

Slekt Melamprosops
 Haleakalafink, Melamprosops phaeosoma, Poo-uli, Casey & Jacobi, 1974, (CR (PE))

Slekt Oreomystis
 Akikiki, Oreomystis bairdi, Akikiki, Stejneger, 1887, (CR)

Slekt Paroreomyza
 Oahuklatrefink, Paroreomyza maculata, Oahu Alauahio, Cabanis, 1850, (CR (PE))
 Mauiklatrefink, Paroreomyza montana, Maui Alauahio, Wilson, SB, 1890, (EN)

Slekt Loxioides
 Palila, Loxioides bailleui, Palila, Oustalet, 1877, (CR)

Slekt Telespiza
 Laysanfink, Telespiza cantans, Laysan Finch, Wilson, SB, 1890, (VU)
 Nihoafink, Telespiza ultima, Nihoa Finch, Bryan, 1917, (CR)

Slekt Palmeria
 Karnevalsfink, Palmeria dolei, Akohekohe, Wilson, SB, 1891, (CR)

Slekt Himatione
 Blodapapane, Himatione sanguinea, Apapane, Gmelin, JF, 1788, (LC)

Slekt Drepanis
 Iiwi, Drepanis coccinea, Iiwi, Forster, G, 1780, (VU)

Slekt Psittirostra
 Ou, Psittirostra psittacea, Ou, Gmelin, 1789, (CR (PE))

Slekt Pseudonestor
 Papegøyefink, Pseudonestor xanthophrys, Maui Parrotbill, Rothschild, 1893, (CR)

Slekt Hemignathus
 Kauainukupuu, Hemignathus hanapepe, Kauai Nukupuu, Wilson, SB, 1889, (CR (PE))
 Mauinukupuu, Hemignathus affinis, Maui Nukupuu, Rothschild, 1893, (CR (PE))
 Akiapolaau, Hemignathus wilsoni, Akiapolaau, Rothschild, 1893, (EN)

Slekt Magumma
 Anianiau, Magumma parva, Anianiau, Stejneger, 1887, (VU)

Slekt Chlorodrepanis
 Smalnebbamakihi, Chlorodrepanis virens, Hawaii Amakihi, Gmelin, JF, 1788, (LC)
 Oahuamakihi, Chlorodrepanis flava, Oahu Amakihi, Bloxam, A, 1827, (VU)
 Tjukknebbamakihi, Chlorodrepanis stejnegeri, Kauai Amakihi, Wilson, SB, 1890, (VU)

Slekt Loxops
 Hawaiiklatrefink, Loxops mana, Hawaii Creeper, Wilson, SB, 1891, (EN)
 Akekee, Loxops caeruleirostris, Akekee, Wilson, SB, 1890, (CR)
 Hawaiiakepa, Loxops coccineus, Hawaii Akepa, Gmelin, JF, 1789, (EN)
 Mauiakepa, Loxops ochraceus, Maui Akepa, Rothschild, 1893, (CR (PE))

 Kjelder 

 Denne artikkelen bygger på «Kleidervögel» frå  og «Hawaiian honeycreeper» frå , den 27. oktober 2010

 Referansar 

 Bakgrunnsstoff 
 Videoar av hawaiifinkar hos Internet Bird Collection

Kategori:Finkefamilien
Kategori:Sporvefuglar
Kategori:Fuglar endemiske for Hawaii